  Туспуктэм: Григорий Фомин Майя Бывальцева 31-тӥ гудырикошконэ Ижысь кун эм академиын нырысетӥ курсысь 725 студентъёс понна сӥё-дано линейка ортчиз. Эмчи луыны малпасьёс пӧлын быдэс элькунсьтымы, озьы ик кунлэн мукет улосвылъёсысьтыз нылъёс но пиос. Со сярысь Удмуртиысь тазалыкез утёнъя министерстволэн прессс-лужбаез ивортӥз. Ныльымос люкетэз дышетскыны пыремъёс – «целевикъёс», академиез йылпумъямзы бере соос кун эмъяськонниосы ужаны мынозы (ӧжытсэ куинь ар отын ужаны кулэ – ред.). « Тӥ мукет адямиос сярысь сюлмаськон, асьстэдыз пациентъёслэн тазалыксылы но улонзылы сётон ужез бырйизы. Юн оскисько, Ижысь эм академиысь вылӥ быгатонлыкъёсын ӧнерлыко эмчи луыса потоды но Удмуртиысь тазалыкез утён удысысь ӧнерчиос радэ султоды шуыса. Ми но туж тыршомы, тӥ зэмос ӧнерчиос мед луоды, студент дыръяды ик эмъяськонниосын асьтэлэн визьнодасьёсты мед кылдозы шуыса » Сергей Багин, Удмуртиысь тазаылкез утёнъя министрлэн нырысетӥ воштӥсез Ижысь эм академия 90 ар ужа ни, со дыр ӵоже отысь 30 сюрслэсь трос ӧнерчиос потӥзы. Специалитетын куинь ӧр – эмъян уж, педиатрия но стоматология, эшшо сюбег ӧръёсъя ординатурая 37 программаос. « Таяз арын ми Удмурт Элькун понна туж кулэ луись куниь ӧнеръёсъя лицензи басьтӥм – эндокринология, ӝон эмъюрттэт сётон но огъя практикая стоматология. Выль ӧнерчиосты дышетом » Алексей Шкляев, Ижысь кун эм академилэн кивалтӥсез Тодэ вайытом, 2023-тӥ арын «Земский доктор» но «Земский фельдшер» программаосъя элькунысь эмъяськонниосы 30-лэсь трос эм ужасьёс вуизы.  Тегъёс: Дышетон студентъёс Ижыськунэмакадемия Удмуртия  